b'\n_START_ARTICLE_\nCitosol\n_START_PARAGRAPH_\nCitos\xc3\xb3l je teko\xc4\x8di del citoplazme evkariontske ali prokariontske celice._NEWLINE_Citosol sestoji iz vode in v njej raztopljenih ionov ter vodotopnih molekul (encimi, druge beljakovine ...). Beljakovinski dele\xc5\xbe citosola zna\xc5\xa1a 20\xe2\x80\x9330\xc2\xa0%. Odvisno od vrste celice se v citosolu nahaja \xc4\x8detrtina do polovica vseh celi\xc4\x8dnih beljakovin._NEWLINE_V citosolu potekajo tudi del beljakovinske biosinteze, in sicer prevajanje RNK. Tu potekajo prav tako glikoliza, razne stopnje razgradnje beljakovin ter nekatere druge reakcije celi\xc4\x8dne presnove (na primer sinteza in razgradnja nukleotidov in aminokislin)._NEWLINE_Pri evkariontih se v citosolu nahaja mre\xc5\xbea citoskeleta (aktinski in intermediarni filamenti ter mikrotubuli). Pri prokariontih se DNK nahaja prosto v citosolu, saj pri prokariontskih celicah jedro ni prisotno.'